钦定古今图书集成/理学汇编/文学典/第172卷 > 徐师曾文体明辩 > 《书濂溪先生爱莲说后》宋·朱子
## 钦定古今图书集成/理学汇编/文学典/第172卷 > 徐师曾文体明辩 > 《书濂溪先生爱莲说后》宋·朱子

《古爱莲说》一篇，濂溪先生之所作也。先生尝以“爱莲”
名其居之堂，而为是说以刻焉。熹得窃闻而伏读之
有年矣。属来守南康郡，实先生故治，然寇乱之馀，访
其遗迹，虽壁记文书一无在者，熹窃惧焉。既与博士
弟子立祠于学，又刻先生《象太极图》于石，通书遗文
于版。会先生会孙直卿来自九江，以此说之墨本为
赠，乃复寓其名于后圃临池之馆，而刻其说置壁间，
庶几先生之心之德，来者有以考焉。“淳熙己亥秋八
月甲午，朱熹谨记。”